Ամենայն հայոց կաթողիկոս Գարեգին Բ-ն երեկ ուղերձ է հղել՝ այսօր՝ հունիսի 30-ին, Էջմիածնում իր դեմ բողոքի ակցիա անցկացնել պատրաստվող հոգեւորականներին, հանրահավաքի մյուս մասնակիցներին: Վեհափառը հորդորել էր բողոքի ակցիան չեղարկել, քանի որ նույն օրը Վեհափառին զորակցող հավատացյալների մեկ այլ խումբ էլ պատրաստվում է հանրահավաք անցկացնել՝ ի պաշտպանություն Գարեգին Բ-ի. «Սադրիչ գործողությունները կարող են վտանգել մեր հավատավոր զավակների բարի անունը եւ մեր եկեղեցու բարի համբավը: Հայրապետի հորդորն ու խնդրանքն է, որպեսզի եկեղեցու մեր սպասավորներն՝ իրենց հավատացյալներով, վերապահ գտնվեն եւ զերծ մնան իրենց նախատեսած ծրագրի իրականացումից»,- ասված է ուղերձում: